15 फरवरी तक तैयार करना होगा सीबीसीएस के तहत सिलेबस
नएसाल में एमडीयू के तहत आने वाले स्टूडेंट्स चॉइस बेस्ड क्रेडिट सिस्टम (सीबीसीएस) प्रणाली का लाभ मिल सकेगा। इसकेे लिए विशेष तौर पर सभी विभागों के 15 फरवरी 2016 तक सीबीसीएस प्रणाली के तहत सिलेबस तैयार करने के आदेश जारी कर दिए गए हैं। एमडीयू में शैक्षणिक सत्र 2016- 17 से सभी शैक्षणिक विभागों में चॉइस बेस्ड क्रेडिट सिस्टम (सीबीसीएस) प्रणाली लागू करने के उद्देश्य से बुधवार को संकायों के अधिष्ठाता तथा विभागाध्यक्षों की बैठक की गई। बैठक की अध्यक्षता एमडीयू के शैक्षणिक मामलों के अधिष्ठाता प्रो. सुनीता मल्होत्रा ने की। प्रो. मल्होत्रा ने कहा कि प्रत्येक विभाग को 15 फरवरी 2016 तक हर सूरत में सीबीसीएस प्रणाली के अनुरूप अपने पाठ्यक्रमों के लिए सिलेबस तैयार करना होगा।
इन सिलेबस तथा परीक्षा स्कीम को संबंधित बोर्ड ऑफ स्टडीज से अनुमोदित भी कराना होगा। बैठक में निदेशक आईक्यू एसी प्रो. गुलशन तनेजा ने सिलेबस में विभिन्न पेपर की हार्डकोर कोर्स, साफ्ट कोर कोर्स, ओपन इलेक्टिव, फाउंडेशन इलेक्टिव वर्ग में वर्गीकृत करने की स्कीम की जानकारी दी। प्रो. गुलशन तनेजा ने कई विभागों के प्रतिनिधियों द्वारा उठाए गए प्रश्नों का उत्तर भी दिए।
hin_Deva hin_Deva hin_Deva